paragraph_text: Gospodari svemira (eng. Masters of the Universe, akronim: MOTU) je američka medijska franšiza koju je 1981. godine stvorila tvrtka Mattel. Franšiza je od svog nastanka proizvela niz različitih proizvoda, od šest serija igračka, četiri animirana televizijska serijala, brojne strip inačice i cjelovečernji film. Glavnu radnju čini sukob između sila dobra koje predvodi junak He-Man, najmoćniji čovjek u svemiru te sila zla koje predvodi zli čarobnjak Skeletor, a borba se vodi oko zaštite tajni moći dvorca Sive lubanje i zaštite svih stanovnika izmišljenog planeta Eternije.